Γεννημένη από λάβα, η Σαντορίνη, το μαγικό νησί των Κυκλάδων, αλλάζει διαρκώς σχήμα και μέγεθος στο πέρασμα των αιώνων.

Το βίντεο που ακολουθεί, μας ταξιδεύει από το π.Χ. στα 4500 π.Χ. που αρχίζει να σχηματίζεται ο οικισμός του Ακρωτηρίου. Το Ακρωτήρι κατεδαφίζεται από ισχυρό σεισμό στις αρχές του 17ου αιώνα προ Χριστού. Τότε στο νησί έμεναν 30.000 άνθρωποι - περίπου ο διπλάσιος πληθυσμός από τον σημερινό. Την άνοιξη του 1613 π.Χ. το ηφαίστειο ξυπνά και για τρια μερόνυχτα ξερνά λάβα και τέφρα καταστρέφοντας τελείως το νησί, τα παράλια των υπόλοιπων Κυκλάδων και της βόρειας Κρήτης με κύματα ύψους 30 μέτρων. Τα άερια που εκτοξεύθηκαν από την έκρηξη έφτασαν στην στρατόσφαιρα διατηρώντας τη "νύχτα" για δυο εβδομάδες και συνθήκες "χειμώνα" για δύο έτη!

Μεγάλο μέρος του νησιού βυθίστηκε δίνοντάς του περίπου τη μορφή που έχει σήμερα, ενώ όταν έκατσε η στάχτη επέκτεινε τις παραλίες έως και κατά δυο χιλιόμετρα. Από το 46 μ.Χ. από τα βάθη της Καλντέρας άρχισαν και πάλι να σχηματίζονται τα ηφαιστειακά νησιά, με την τελευταία έκρηξη του ηφαιστείου να καταγράφεται το 1950. Οι επιστήμονες θεωρούν ότι εάν το ηφαίστειο εκραγεί πάλι, θα απελευθερώσει τόση ενέργεια αρκετή για να κρατήσει η έκρηξη τρία χρόνια και να σχηματίσει ηφαιστειακό θόλο ύψους 120 μέτρων.

Δείτε όλο το βίντεο: